"डोगरी" इक विशाल ते रज्जी-पुज्जी दी भाशा ऐ। जेदे च ज्हारें बद्दे मुहावरें ते खुआनें दा अनसंभ भंडार बरे दा ऐ। इनें गी किट्ठा करने दा कम्म सन् 1954 कोला शुरु करी दित्ता गेआ हा। इस कम्मै दी प्रेरना मिगी श्री दीनू भाई पन्त होरें दित्ती ते में उंदी गल्लै गी पुड़छदे होई झट्ट इस मदान च छाल देई दित्ती। जेदे नतीजे दे तौर पर सन् 1962 बिच 1500, खुआन, अर्थें ते इस्तामाल दे ढंगै समेत "डोगरी कहावत कोश" नां दी कताबै राहें सामनै आए।